РЕПУБЛИКА СРБИЈА

НАРОДНА СКУПШТИНА

Одбор за образовање, науку,

технолошки развој и информатичко друштво

14 Број: 06-2/463-21

26. новембар 2021. године

Б е о г р а д

ЗАПИСНИК

13. СЕДНИЦЕ ОДБОРА ЗА ОБРАЗОВАЊЕ, НАУКУ,

ТЕХНОЛОШКИ РАЗВОЈ И ИНФОРМАТИЧКО ДРУШТВО

ОДРЖАНЕ 10. НОВЕМБРА 2021. ГОДИНЕ

Седница је почела у 9,00 часова.

Седници је председавао проф. др Марко Атлагић, заменик председника Одбора.

Седници су присуствовали чланови Одбора: Милош Банђур, Милица Дачић, Невена Ђурић, Наташа Јовановић, др Михаило Јокић, Братислав Југовић, Дуња Симоновић Братић, Милијана Сакић, Горан Спасојевић, Љубиша Стојмировић и Самира Ћосовић.

Седници је присуствовао Ђорђе Косанић (заменик Животе Старчевића), заменик члана Одбора.

Седници нису присуствовали чланови Одбора: Нандор Киш, Владица Маричић, Софија Максимовић и Живота Старчевић, нити њихови заменици.

Седници није присуствовао проф. др Јахја Фехратовић, заменик члана Одбора.

Седници су присуствовали представници Министарства просвете, науке и технолошког развоја: Бранко Ружић, први потпредседник Владе и министар просвете, науке и технолошког развоја и др Александар Јовић, помоћник министра за међународну сарадњу и европске интеграције.

Пре почетка седнице, минутом ћутања је одата пошта преминулом проф.др Муамеру Зукорлићу, председнику Одбора за образовање, науку, технолошки развој и информатичко друштво,.

На предлог председника Одбора је, једногласно (13 гласова - ЗА), усвојио следећи дневни ред:

Д н е в н и р е д:

1. Разматрање Извештаја делегације Републике Србије о окончаним преговорима за закључивање Споразума између Републике Србије и Европске уније о учешћу Републике Србије у програму Еразмус+ - програму Европске уније за образовање, обуке, младе и спорт, ради давања сагласности за привремену примену Споразума до његовог ступања на снагу, који је поднела Влада (број 337-1887/21, од 29. октобра 2021. године);
2. Разматрање Извештаја делегације Републике Србије о окончаним преговорима за закључивање Споразума између Републике Србије и Европске уније о учешћу Републике Србије у програму Европске уније Хоризонт Европа – Оквирном програму за истраживање и иновације, ради давања сагласности за привремену примену Споразума до његовог ступања на снагу, који је поднела Влада (број 337-1888/21, од 29. октобра 2021. године).

Прва тачка дневног реда**:** **Разматрање Извештаја делегације Републике Србије о окончаним преговорима за закључивање Споразума између Републике Србије и Европске уније о учешћу Републике Србије у програму Еразмус+ - програму Европске уније за образовање, обуке, младе и спорт, ради давања сагласности за привремену примену Споразума до његовог ступања на снагу**

Бранко Ружић, министар просвете, науке и технолошког развоја, је у вези окончаних преговора са ЕУ и у вези Извештаја истакао да је програм Еразмус+ драгоцен и веома значај са аспекта младихн нарочито по питању мобилности ученика и студената. Потребно је да се омогући привремена примена споразума, пре ратификације која подразумева одређену процедуру и време. Имајући у виду чињеницу да ЕУ није обезбедила средства у свом буџету за претходну годину, ови преговори су се одужили и потрајали и током ове године. Давање сагласности Одбора је, по мишљењу министра Ружића, техничко питање, али без сагласности надлежног Одбора није могуће остварити привремену примену овог споразума.

По овој тачки дневног реда није било пријављених за дискусију, те је Одбор јњедногласно (13 гласова - ЗА)даосагласност Влади Републике Србије за привремену примену Споразума између Републике Србије и Европске уније о учешћу Републике Србије у програму Еразмус+ - програму Европске уније за образовање, обуке, младе и спорт, до његовог ступања на снагу и донео је следећу

О Д Л У К У

1. Даје се сагласност Влади Републике Србије за привремену примену Споразума између Републике Србије и Европске уније о учешћу Републике Србије у програму Еразмус+ - програму Европске уније за образовање, обуке, младе и спорт, до његовог ступања на снагу.
2. Ову одлуку доставити Влади Републике Србије, на даљу надлежност.
3. Ову одлуку доставити председнику Народне скупштине, ради информисања.

Друга тачка дневног реда: **Разматрање Извештаја делегације Републике Србије о окончаним преговорима за закључивање Споразума између Републике Србије и Европске уније о учешћу Републике Србије у програму Европске уније Хоризонт Европа – Оквирном програму за истраживање и иновације, ради давања сагласности за привремену примену Споразума до његовог ступања на снагу.**

Уводне напомене поводом ове тачке дневног реда је изнео Бранко Ружић, министар просвете, науке и технолошког развоја и упознао је чланове Одбора да кроз програм Еразмус+ Републици Србији се даје могућност да приступи буџету ЕУ и омогући даљи развој науке и научног рада, тако да овај програм у ствари представља „одвраћајућу“ политику одлива мозгова из Србије и омогућује научним радницима за рад боље материјалне услове.

У дискусији је учествовао др Михајло Јокић, који је поздравио примену програма Еразмус+ и истакао да је потребно младим људима омогућити што више контаката у иностранству, као и могућност усавршавања у иностранству. Младим људима је потребно омогућити да изађу из земље и да у иностранству сагледају и упореде рад и услове за рад, па да се тек тада одреде да ли ће остати или ће се вратити.

Након завршене дискусије, Одбор је једногласно (13 гласова – ЗА), дао сагласност Влади Републике Србије за привремену примену Споразума између Републике Србије и Европске уније о учешћу Републике Србије у програму Европске уније Хоризонт Европа – Оквирном програму за истраживање и иновације, до његовог ступања на снагу и донео следећу

О Д Л У К У

1. Даје се сагласност Влади Републике Србије за привремену примену Споразума између Републике Србије и Европске уније о учешћу Републике Србије у програму Европске уније Хоризонт Европа – Оквирном програму за истраживање и иновације, до његовог ступања на снагу.
2. Ову одлуку доставити Влади Републике Србије, на даљу надлежност.
3. Ову одлуку доставити председнику Народне скупштине, ради информисања.

Седница је завршена у 9,15 часова.

Седница је тонски снимана.

СЕКРЕТАР ЗАМЕНИК

ПРЕДСЕДНИКА ОДБОРА

проф. др Марко Атлагић